DOHODA  O ELEKTRONICKOM DORUČOVANÍ  DOKUMENTOV
        uzatvorená v zmysle ust. § 51 a nasl. zák.č. 40/1964 Zb. Občianskeho zákonníka a § 9 ods. 3 zák. č. 182/1993 Z. z. o vlastníctve bytov a nebytových priestorov (ďalej len „dohoda“)
 medzi :


Správcom:  		            Správcovská spoločnosť OMNIA, s.r.o.
so sídlom: 			Tomášikova 30, 821 01 Bratislava
zastúpená:			Rastislav Slimák, konateľ
IČO: 				51 672 618
DIČ:				2120754339
IČ DPH: 			            SK2120754339
registrovaným v Obchodnom registri Mestského súdu Bratislava III, odd: Sro, vl.č.: 128162/B
(ďalej len „správca“ alebo spoločne „zmluvná strana“)

a 

Vlastníkom :  		
narodený: 			
číslo, adresa bytu/NP :			
korešpondenčná adresa:
mobilné č.tel :				
elektronická adresa : 
(ďalej len „vlastník“ alebo spoločne „zmluvná strana“)
			
Článok I.
Úvodné ustanovenia
1. Výklad pojmov na účely tejto dohody:
a) pod pojmom „elektronická adresa“ sa rozumie e-mailová adresa vlastníka na doručovanie dokumentov elektronickou formou, ktorú vlastník poskytol správcovi v záhlaví tejto zmluvy,
b) pod pojmom „dokumenty“ sa rozumie vyúčtovanie nákladov spojených s užívaním bytu, vyúčtovanie fondu prevádzky, údržby a opráv bytového domu, správa o činnosti správcu, plán opráv v bytovom dome, predpis úhrad za užívanie bytu, upomienky, výzvy, oznámenia, podklady na schôdzu vlastníkov alebo na písomné hlasovanie  a akékoľvek iné dokumenty o ktorých zákon prípadne iný všeobecne záväzný právny predpis kogentne neustanovuje spôsob doručovania v listinnej podobe.

Článok II.
 Predmet dohody
1. Správca sa na základe žiadosti vlastníka a s jeho bezvýhradným súhlasom, ktorý je prejavený podpísaním tejto dohody, zaväzuje doručovať vlastníkovi dokumenty elektronickým spôsobom na vlastníkom určenú elektronickú adresu a to za podmienok uvedených v tejto dohode. 
2. Doručenie dokumentov vo forme e-mailovej správy na elektronickú adresu vlastníka v celom rozsahu a s rovnakými právnymi účinkami nahrádza ich listinné doručovanie v zmysle zmluvy o výkone správy.
3. Dokumenty doručované na elektronickú adresu vlastníka podľa tejto dohody sa považujú za doručené po troch dňoch od ich odoslania, aj keď si ich vlastník neprečítal a neoboznámil sa s ich obsahom.
4. Odo dňa nasledujúceho po doručené dokumentov vlastníkovi začínajú plynúť všetky zákonné, prípadne zmluvne dohodnuté lehoty.
5. Strany dohody prehlasujú a súhlasia, že správca je naďalej oprávnený doručovať vlastníkovi dokumenty spôsobom dohodnutým v zmluve o výkone správy a že výber spôsobu doručovania je ponechaný na uvážení správcu.

Článok III. 
Povinnosti zmluvných strán
1. Vlastník vyhlasuje, že k elektronickej adrese má zriadený zabezpečený a neobmedzený prístup a má vytvorené vhodné technické a softvérové podmienky na preberanie a zobrazovanie zasielaných dokumentov. 
2. Správca nezodpovedá za nedourčenie, oneskorené dourčenia alebo za nesprávne doručenie dokumentov v elektronickej forme na elektronickú adresu vlastníka v prípade, ak bol nedostatok doručenia spôsobený nedostatočným, nevhodným alebo nesprávnym technickým alebo softvérovým vybavením vlastníka.
3. Vlastník je zodpovedný za správnosť označenia elektronickej adresy na ktorú má správca zasielať vlastníkovi dokumenty v zmysle tejto dohody.
4. Vlastník je povinný bez zbytočného odkladu oznámiť správcovi zmenu elektronickej adresy a to písomne alebo elektronicky na e-mail správcu: spravcovska@omnia.sk. V prípade porušenia tejto povinnosti vlastník v celom rozsahu zodpovedá za prípadnú škodu tým spôsobenú. Odoslanie dokumentov na správcovi poslednú známu elektronickú adresu vlastníka sa považuje za riadne doručenie dokumentov.
5. Vlastník berie v celom rozsahu na vedomie, že obsahom záväzku v zmysle tejto dohody je aj spracovávanie a uchovávanie osobných údajov vlastníka zo strany správcu, a to najmä vo vzťahu k evidovaniu elektronickej adresy vlastníka. Vlastník udeľuje pre účely tejto dohody svoj výslovný súhlas na spracovanie dotknutých osobných údajov o jeho osobe.
6. Správca sa zaväzuje uchovávať elektronickú dokumentáciu v zmysle príslušných právnych predpisov.

Článok IV.
 Záverečné ustanovenia
1. Táto dohoda je vyhotovená v dvoch rovnopisoch, po jednom vyhotovení pre každú zmluvnú stranu.
2. Táto dohoda nadobúda platnosť a účinnosť dňom jej podpisu oboma zmluvnými stranami.
3. Táto dohoda zaniká dohodou zmluvných strán, dňom ukončenia platnosti zmluvy o správe alebo na základe výpovede danej ktoroukoľvek zo zmluvných strán. Výpoveď musí byť písomná a doručená druhej zmluvnej strane. Výpovedná lehota je 10 dní a začína plynúť deň nasledujúci po dni dourčenia výpovede druhej zmluvnej strane.
4. Zmluvné strany dohody vyhlasujú, že táto dohoda je vyhotovená podľa slobodnej, vážnej, určite a zrozumiteľnej vôle zmluvných strán, ani jedna z nich ju neuzavrela v tiesni, ani za nápadne nevýhodných podmienok, ich zmluvná voľnosť nebolo obmedzená. Zmluvné strany si túto dohodu riadne prečítali, porozumeli jej obsahu a na znak súhlasu ju vlastnoručne podpisujú.


     V Bratislave, dňa ................................................



     .............................................................                         ...............................................................
     za správcu : Rastislav Slimák, konateľ                          za vlastníka :_____________________
